

**ДО**

**ОБЛАСТНИТЕ УПРАВИТЕЛИ**

**В РЕПУБЛИКА БЪЛГАРИЯ**

**Относно:** Актуализация на утвърдени Правила за съставa, функциите, дейността и организацията на работа на областните комисии по безопасност на движението по пътищата

**УВАЖАЕМИ ГОСПОЖИ И ГОСПОДА ОБЛАСТНИ УПРАВИТЕЛИ,**

Във връзка с оптимизацията на процесите по докладване и планиране на дейностите по БДП на областно ниво и предвид утвърдените съгласно чл. 167б, ал. 6 от Закона за движението по пътищата Правила за съставa, функциите, дейността и организацията на работа на областните комисии по безопасност на движението по пътищата, с настоящото Ви уведомявам, че Държавна агенция „Безопасност на движението по пътищата“ (ДАБДП) предприе действия по **изменение и допълнение на Правилата**.

В резултат на извършения от ДАБДП мониторинг на планирането и докладването през изминалите четири планови/отчетни периода, както и въз основа на анализа на ефективността, агенцията отчете необходимостта от по-нататъшно усъвършенстване на процесите за постигане на по-голяма ефективност на резултатите от работата и същевременно облекчаване на административния документооборот.

**Оптимизацията цели:**

* подобряване работата в частта на планиране и отчитане на дейностите по БДП;
* намаляване на административната тежест за секретариатите на областните администрации при обобщаването на информацията в докладите и план-програмите
* автоматично обработване на информацията от ДАБДП

Измененията и допълненията са свързани с **промени в образците за докладване и планиране**, както следва:

**Годишен областен доклад по БДП:**

Годишният областен доклад се изготвя по образец, като информацията по разделите се изготвя и попълва съгласно указанията на образеца и на ДАБДП.

Годишният областен доклад включва следните раздели:

1. обща информация;
2. пътнотранспортен травматизъм: статистика на ниво област;
3. оказана спешна помощ при ПТП;
4. изпълнени мерки по републиканската пътна мрежа;
5. изпълнени мерки от общините.

Информацията по годишния областен доклад се попълва в срок до **15 януари** на годината, следваща отчетната от съответните институции в електронен формат по образец в предоставена от ДАБДП онлайн форма чрез следните линкове:

* Областна администрация – Годишен доклад: <https://arcg.is/0KKv9a1>
* МВР - Годишен доклад: <https://arcg.is/5qC11>
* ЦСМП - Годишен доклад: <https://arcg.is/XiT4v>
* ОПУ - Годишен доклад: <https://arcg.is/15CDyH>
* Общински доклад - Част 1: <https://arcg.is/1WOrqq1>

Годишният областен доклад, попълнен от съответните институции, се преглежда и одобрява от ДАБДП, а при необходимост се връща за преработване съгласно указанията на ДАБДП.

Годишният областен доклад, попълнен от съответните институции или ревизиран от ДАБДП при необходимост, се обобщава от ДАБДП и изпраща на секретариата на ОКБДП в готов за приемане на заседание вид.

ОКБДП приема на заседание изпратения от ДАБДП обобщен областен доклад в срок до **31-ви януари** на годината, следваща отчетната.

Приетият от ДАБДП и от ОКБДП Годишен областен доклад се публикува на интернет страницата на областната администрация в срок до 3 работни дни след приемането му на заседание на ОКБДП.

В общото докладване за изпълнението на политиката по БДП към Министерския съвет от ДАБДП се включва само информацията от Годишния областен доклад, представен в срока по чл. 13, ал. 1 от Правилата, като се отбелязва кои от членовете на ОКБДП не са подали информация в изискуемия срок.

**Годишна областна план-програма по БДП:**

Годишната областна план-програма се изготвя по образец, като информацията по разделите се изготвя и попълва съгласно указанията на образеца и на ДАБДП.

Годишната областна план-програма включва:

1. дефинираните от ДАБДП текущи и хоризонтални мерки, произтичащи от Плана за действие към Националната стратегия за безопасност на движението по пътищата в Република България 2021-2030 г., които се съдържат в образеца на план-програмата;
2. конкретните мерки, определени от общините на територията на областта, подадени съгласно образецкъм настоящите правила;
3. конкретните мерки, определени от ОПУ, подадени съгласно образец към настоящите правила.

Информацията за мерките на ОПУ и общините, за целите на включването им в Годишната областна план-програма, се попълва в срок до **15 януари** на плановата година от съответните институции в електронен формат по образец в предоставена от ДАБДП онлайн форма чрез следните линкове:

* Общинска план-програмата: <https://arcg.is/1CW1Oa0>
* ОПУ - План програма: <https://arcg.is/ru18z>

Годишната областна план-програма, попълнена в частта от ОПУ и общините, се преглежда и одобрява от ДАБДП, а при необходимост се връща за преработване съгласно указанията на ДАБДП.

Годишната областна план-програма, попълнена от ОПУ и общините, или ревизирана при необходимост от ДАБДП, се обобщава от ДАБДП и изпраща на секретариата на ОКБДП в готов за приемане на заседание вид.

ОКБДП приема на заседание на ОКБДП изпратената от ДАБДП обобщена областна план-програма в срок до 31-ви януари на плановата година.

Одобрената от ДАБДП и приета от ОКБДП на заседание Годишна областна план-програма се публикува на интернет страницата на областната администрация в срок до 3 работни дни след приемането й на заседание на ОКБДП.

**Изпращам Ви следните линкове, които са предназначени САМО за секретарите на ОКБДП с цел достъп до попълваната информация.**

Областна администрация – Годишен доклад: <https://arcg.is/1qa8DL>

МВР– Годишен доклад: <https://arcg.is/1a8zGK>

ЦСМП– Годишен доклад: <https://arcg.is/1jvv5y>

ОПУ – Годишен доклад: <https://arcg.is/19y8PD0>

Общински доклад - Част 1: <https://arcg.is/1OXe550>

ОПУ – План програма: <https://arcg.is/14vyjP>

Общинска план програмата: <https://arcg.is/8D0000>

**В заключение, моля, ОКБДП да насрочат заседание за приемането на план-програмата за 2024 г. и доклада за 2023 г. своевременно след получаване на обобщените образци от ДАБДП с цел публикуването им на интернет страниците на областните администрации.**

Приложено Ви изпращам и Заповед за изменение и допълнение на утвърдените правила, както и актуализирани правила.

Моля, в дейността на областната комисия по БДП да се използват така приложените към Правилата за съставa, функциите, дейността и организацията на работа на областните комисии по безопасност на движението по пътищата образци, както и да се прилагат актулизираните в правилата разпоредби.

При въпроси и необходимост от съдействие:

Светослав Васев, [svassev@sars.gov.bg](mailto:svassev@sars.gov.bg), тел. 0898 702 525

Рени Бечева, [rbecheva@sars.gov.bg](mailto:rbecheva@sars.gov.bg), тел. 0885 511 203

Злати Пешев, [zpeshev@sars.gov.bg](mailto:zpeshev@sars.gov.bg), тел. 0883 312 332

В заключение, приложено Ви изпращам Заповед за изменение и допълнение на утвърдените Правила за дейността и организацията на работа на общинските комисии по безопасност на движението по пътищата, както и актуализираните правила.

Предварително Ви благодаря за ангажираността и съдействието, като моля настоящото писмо да сведете до знанието на институциите, имащи ангажимент към попълването на изискуемата информация в соътветните форми!

**Приложения:**

Заповед за изменение и допълнение на утвърдените правила

Актуализирани правила и приложения към тях – образци за попълване

**С уважение,**



**МАЛИНА КРУМОВА**

***Председател***

***на Държавна агенция „Безопасност на движението по пътищата“***